google/wiki40b huggingface dataset:
Operasjon Waxwing

Operasjon Waxwing var en operasjon under andre verdenskrig som fallskjermkompaniet (KpF) i Brigaden i Skottland gjennomførte i Nord-Trøndelag i mars 1945.
Planen var opprinnelig å bruke hele Fallskjermkompaniet ved Brigaden i Skottland til å gjennomføre jernbanesabotasje mot Nordlandsbanen mellom Grong og Majavatn. Sabotasjen var tenkt å hemme den tyske hærens muligheter til å overføre rundt 100 000 tyske soldater fra Nord-Norge til innsats på kontinentet.
Kun forpartiet på 12 mann under ledelse av kaptein Bangstad ble droppet over Midt-Norge 24. og 25. mars 1945. Det ble opprettet en base ved Orrevatnet i Børgefjell, og det ble gjennomført flere vellykkede aksjoner mot jernbanen i Namdalen. Forpartiet hadde ett tap da en mann omkom etter et vådeskudd. Resten av kompaniet ble ikke overført til Norge før etter den tyske kapitulasjonen og deltok i avvæpningen av de tyske avdelinger.
Akira Narahashi

Japans herrelandslag

Akira Narahashi spilte 38 landskamper for Japans herrelandslag.
Matboks

En matboks er en boks man kan transportere eller oppbevare matpakke eller annen mat i. I Norge har matboksen fortrinnsvis brukt til medbrakt lunsjmat eller nistemat på tur. Matbokser er vanligvis laget av tre, metall eller plast, og kan være utsmykket med logoer og tegninger.

Trivia

Verdens største samling av matbokser befinner seg i Columbus i den amerikanske delstaten Georgia.
Oregon Trail

Oregon Trail eller Oregon-ruten/sporet er en historisk 3 200 kilometer lang emigrant- og handelsvei mellom Independence i Missouri og Vancouver i Washington. Veien gikk gjennom Nebraska, Wisconsin og Rocky Mountains, langs elven Snake gjennom Idaho til Columbia-elven.

Strekning, historie

Leden begynte i Kansas City i Missouri, hvorfra den løp i omkring 3.500 km mot nordvest gjennom det som nå er statene Kansas, Nebraska, Wyoming og Idaho til Oregon. Ruten ble først brukt av pelsjegere og handelsmenn mellom 1811 og 1840, og var mulig å forsere med hest og kjerre. Den ble svært viktig for migranter/nybyggere, da det var den beste veien over Rocky Mountains til de rike landområdene vestafor fjellkjeden.
Mellom 1841 og 1869 ble leden benyttet av de fleste reisende til nordlige deler av den amerikanske stillehavskysten, men i og med åpningen av den første transamerikanske jernbamelinjen til den amerikanske vestkysten i 1869, som raskt skulle uppleres med flere andre, opphørte bruken av leden.
Medierettigheter til norsk fotball

Medierettighetene til norsk fotball blir solgt av Norsk Toppfotball og Norges Fotballforbund. De selger medierettighetene til Tippeligaen, Toppserien, Adeccoligaen, fotballandslagene og cupen.

2005

I 2005 fikk TV 2 og Telenor-eide Canal Digital kjøpe TV-rettighetene for de øverste divisjonene i Norge, samt landslagets hjemmekamper og cupkampene. Selskapet måtte gi rundt én milliard kroner, hvor 100 millioner gikk til Rune Hauges selskap Profile Media. Det kostet ca. 200 millioner i året for seriekampene, 70 millioner i året for landslagene og 30 millioner i året for cupen. Konkurrentene til TV-rettighetene var NRK og Modern Times Group som sammen la inn et bud på mellom 700 og 800 millioner kroner. SBS Broadcasting, som eide Canal+ og TVNorge, la inn et bud på 1,2 milliarder kroner.
Radiorettighetene ble delt mellom NRK og P4.

2008

Fristen for å legge inn bud på fotballrettighetene gikk ut 13. mai 2008, og interesserte kunne by på 23 forskjellige pakker. Tippeligaen vil fra 2009 være fire runder lenger enn den har vært de siste årene, noe NFF fremhever i sitt konkurransegrunnlag. 7. juli 2008 presenterte Fotballmedia AS hvilke selskaper som hadde fått rettigheter. Det ble klart at Lyse Energi fikk retten til fem søndagskamper, NRK retten til én lørdagskamp, samt Adeccoligaen, mens TV 2 fikk kveldskampen på søndag og mandagskampen. Avtalen er verdt minst 1,2 milliarder kroner. Siden Lyse Energi ikke hadde avtale med noen TV-distributør solgte de rettighetene videre til TV 2, som fortsatte å vise fem kamper på TV 2 Sport på søndagskvelden.

2015

Den 10. desember 2015 ble de klart at rettighetene for Tippeligaen og OBOS-Ligaen for perioden 2017-2022 har blitt kjøpt av Discovery. De vill sende kampene på TVNorge, MAX og Eurosport. TV 2 har rettighetene til og med 2016-sesongen.
Cavalier (befestning)

En Cavalier er en befestning som er bygget inn i et større festningsanlegg, og som er høyere enn resten av fortet. Den består vanligvis av en hevet plattform innen et fort eller en bastion, og en kan dermed skyte over den viktigste brystning uten å skade denne. Gjennom bruk av cavaliers kan større skyts benyttes, men den store høyden gjør den også til et lett bytte for angriperens skyts.
Norner (selskap)

Historie

For plastfabrikkene som ble startet opp av Saga Petrokjemi på Rønningen industripark i Bamble i 1977 ble det opprettet et forskningssenter på stedet. I 1984 ble plastvirksomheten med forskningssenteret overtatt av Statoil, og i 1994 en del av den multinasjonale plastprodusenten Borealis.
Da Borealis senere trakk seg ut av Norge, ble 1. september 2007 forskningssenteret med personell, laboratorier og plastbearbeidingsutstyr skilt ut som eget datterselskap, Norner Innovation, som begynte å arbeide for eksterne kunder. Det opprinnelige arbeidsfeltet, forskning og utvikling innen polyolefiner (polyetylen PE og polypropylen PP) ble beholdt og utvidet. Borealis solgte seg ut i 2008.
Datterselskap i India ble opprettet i 2011. Selskapets navn ble endret fra Norner Innovation til Norner i 2011. Navnet Norner henspiller på de tre nornene (skjebnegudinner) i norrøn mytologi.
Norner ble i 2014 kjøpt opp av det store Thailandske selskapet SCG (Siam Cement Group) som har hovedkontor i Bangkok. Norner satser videre som en sterk Europeisk enhet innen SCG. Norner skal flytte til nytt forskningsbygg i Porsgrunn i slutten av 2020.
Australian Federal Police

Australian Federal Police (AFP) er en føderal politietat i Australia. Etaten ble opprettet i 1979 for å håndheve føderale lover, delvis med bakgrunn i bombeattentatet mot Samvelde-toppmøtet i Sydney i 1978.
Hästholmen

Hästholmen er et tettsted i Ödeshög kommune i Östergötlands län i Östergötland i Sverige. I 2010 hadde tettstedet 342 innbyggere.
Stuping under Sentralamerikanske og karibiske leker 1935

Stuping under Sentralamerikanske og karibiske leker 1935. Stuping var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var tredje gangen som Stuping var med i de sentralamerikanske og karibiske leker. Det var tre øvelser, to for menn og en for kvinner.
Fisklausvatnet naturreservat

Fisklausvatnet naturreservat ligger i Grane kommune i Nordland. Naturreservatet har et areal på 38 500 dekar, hvorav 4000 dekar vannareal.Fiskelausvatnet utgjør størsteparten av vannarealet. Området er vernet for å ta vare på et høyereliggende våtmarksområde med nasjonal verneverdi.
Basset bleu de gascogne

Opprinnelse og alder

Basset bleu de gascogne avstammer direkte fra den gamle rasen grand bleu de gascogne. Rasen har blitt gjengitt i malerier fra det 14. århundret i Gascony, sørvest i Frankrike. Den eksakte opprinnelsen til basset bleu de gascogne er omstridt, men en teori er at det er en krysning mellom grand bleu med saintongeois basset, en annen teori er at basset bleu er en naturlig mutasjon av grand kombinert med selektiv avl for kortere bein, for å gjøre rasen tregere. Det er kjent at Gaston III of Foix-Béarn holdt en flokk med basset bleu de gascogne for å jakte villsvin og ulv.

Lynne og væremåte

Basset bleu de gascogne er en behagelig og positiv hund. Den blir raskt tillitsfull og knytter sterke bånd til sine eiere. Basset bleu de gascogne er kjent som svært intelligent og lærenem, noe som gjør de svært lett å trene. Rasen er hengiven, kjærlig, lojal og lydig og passer godt som kjæledyr. Hundene er imidlertid veldig aktiv, og har behov for mye utetid. Den er derfor ikke ideell for byleiligheter, men i landligere områder vil den trives svært godt.
Ames Research Center

NASA Ames Research Center (ARC) er et av NASAs største forskningssentre. Området ligger på Moffett Federal Airfield og dekker 175 000 m² i utkanten av byene Mountain View og Sunnyvale i California. Området omtales ofte som NASA Ames.
ARC ble grunnlagt 20. desember 1939 som det andre laboratoriet hos National Advisory Committee for Aeronautics (NACA), som senere ble overført til NASA i 1958. Stedet Moffett Field ble valgt ut av Charles Lindbergh-kommittén i oktober 1939. Ames Aeronautical Laboratory (nå Ames Research Center) fikk sitt navn etter Joseph Sweetman Ames, lederen for NACA i perioden 1919–1939.
Usoi-demningen

Historie

Natten til 18. februar februar 1911 intraff et jordskjelv i Rushon-distriktet i provinsen Gorno-Badakshan. Skjelvet målte 7,4 på Richters skala. Jordskjelvet utløste et jordskred som medførte at landsbyen Usoi ble begravd og 90 personer døde. Skredet på omtrent 2 millioner km³ fylte også igjen dalen hvor elven Murghab renner.

Demningen i tall

Demningen er ca 3 km lang og 567 m høy, og medførte at innsjøen Sarez ble dannet. De første årene steg vannstanden med ca 75m pr år. I dag er innsjøen ca 60 km lang, har en dybde på over 500 m og et volum på ca. 17 km3. Vannstanden stiger nå med ca 20 cm pr år og det er omtrent 50 m fra vannet opp til demningens laveste punkt. Demningen er ikke helt tett, det lekker 50-60 m3 vann pr sekund gjennom dammen. Nedenfor demningen renner elven Murghab sammen med Ghudara-elven, og elven kalles derfra for Bartang som til slutt renner ut i Pjandzj og Amu-Darja.

Fare for flom

Mange jordskred-demninger har i tidens løp brutt sammen og medført store og til dels katastrofale flommer. Derfor er man også bekymret for hva som kan skje med Usoi-demningen. En eventuell hendelse kan medføre store ødeleggelser nedenfor demningen ikke bare i Tadsjikistan, men også i Afghanistan, Usbekistan og Turkmenistan. I verste fall vil byer og infrastruktur langs Amu-Darja fra demningen til Aralsjøen bli berørt over en strekning på 2000 km med en befolkning på over 5 millioner. Derfor ønsker man å utvikle et varslingssystem og forbedre nødvendig infrastruktur for å være bedre forberedt for en eventuell katastrofe.
Geotekniske studier har vist at det er ikke sannsynlig at demningen vil gi etter direkte for jordskjelv eller gjennomtrengning av vann. Det mest sannsynlige scenario for en flom er at jordskred forårsaker bølger som bryter over demningen. Et jordskjelv vil være en typisk utløser av et slikt jordskred. Mange faktorer spiller inn når det gjelder hvordan et skred vil påvirke demningen, blant annet størrelsen på jordskredet, skredet avstand fra demningen og høyden fra vannspeilet opp til toppen av demningen. Bølger som bryter over demningen vil medføre flom i elveløpet nedenfor demningen, og hvis erosjonskreftene er kraftige nok kan også demningen briste og dermed resultere i en sekundær flom som involverer en stor del eller sågår alt vannet i Sarez-sjøen.
Ånn

Ånn er et svensk småsted ved Ånnsjön, omtrent 30 km fra grensen til Norge, i vestre Åre kommune, Jämtlands län. Både jernbanen mellom Östersund og Storlien (–Trondheim), Mittbanan, og E14 passerer igjennom byen. Tidligere fantes matbutikken Ånnsjöbua i Ånn, men den har nå lagt ned. Ånns skole ble også lagt ned i 2008.
Februar

Navnets opprinnelse

Februar er oppkalt etter Februus, etruskernes gud for underverdenen og for renselse. Oldtidens romere regnet 23. februar som årets siste dag, selv om måneden ikke var over, og feiret den dagen til ære for Terminus, guden for grensesteiner.
Romerne knyttet også månedens navn til renselse, og den romerske gudinnen Juno brukte tilnavnet Februa, Februata eller Februtis i sitt rensende aspekt.
Hos romerne kan Februus ha blitt til Febris, gudinnen som beskyttet mot feber og malaria. I antikkens Roma var det tre templer for Febris, det ene mellom Palatinhøyden og sumpen Velabrum ned mot Tiberen, der faren for malaria-smitte var overhengende.
Hvert år 15. februar feiret man lupercalia-festen på Palatinhøyden, og ofret en hund og to geitebukker. Av geiteskinnet laget man lendekleder til unge menn, som deretter som festens høydepunkt sprang rundt høyden og pisket forbipasserende kvinner med februa, dvs strimler af geiteskinnet, et ritual som skulle gjøre dem fruktbare.

Skuddår

Februar var opprinnelig (i den eldre romerske kalender) den siste, og fikk av den grunn den ekstra dagen i skuddår.

Årets korteste måned

Det er ikke kjent hvorfor februar er kortere end de andre månedene. En utbredt forklaring stammer fra munken Johannes de Sacrobosco, som i De Anni Ratione fra 1235 kritiserte den julianske kalenderen, og presenterte en fortelling om at februar opprinnelig hadde hatt 29 dager, men at Senatet overførte en dag fra februar til august, slik at måneden som var oppkalt etter Augustus, ikke ble kortere enn juli, som var oppkalt etter Julius Cæsar.
Forklaringen er feil, noe som fremgår av veggmalerier som viser at månedene hadde ulikt antall dager også før Cæsar endret dem.
En mer troverdig forklaring involverer den romerske sagnkongen Numa Pompilius (715 - 673 f.Kr), som etter tradisjonen innførte månedene januar og februar etter at vinteren tidligere hadde vært en periode uten måneder. Den første romerske kalenderen ble tilskrevet Romulus, og var på 304 dager fordelt på ti måneder, som raskt ble helt feil.
Numas kalenderår hadde derimot 13 måneder, de fleste med ulikt antall dager, fordi det den gangen ble regnet som lykkebringende: Martius (31 dager) - Aprilis (29 dager) - Maius (31 dager) - Iunius (29 dager) - Quintilis (31 dager) - Sextilis (29 dager) - Septembris (29 dager) - Octobris (31 dager) - Novembris (29 dager) - Decembris (29 dager) - Ianuarius (29 dager) - Februarius (28, 23 eller 24 dager) - Intercalaris (27 dager), også kalt Mercedonius. Denne måneden ble fjernet da Cæsar reformerte kalenderen i 46 f.Kr og nøyde seg med 12 måneder.

Annet

Februar begynner samme ukedag som mars og november i vanlige år, og som august i skuddår.
Xenodorus

Utseende

Middelsstore til store (ca. 25 millimeter), blankt svarte biller. Kroppen er noe langstrakt til hornbiller å være. Hannen har to tykke, spisse horn på pronotum, på hodet et langt, litt flatt horn som er gaffelgrenet i spissen.

Utbredelse

Xenodorus janus er utbredt i det vestlige og sørlige Afrika.
Verdensmesterskapet i vintertriatlon

Verdensmesterskapet i vintertriatlon ble arrangert første gang i 1997 i Mals, og arrangeres hvert år.
Married with zombies (trilogi)

Married with zombies er en av tre romaner i en trilogi kalt Living with the dead. Den er skrevet av Jesse Petersen og ble publisert av Orbit den 1. september 2010. Boken er basert på lett mørk humor og er kjent for dets lette språk. Oppfølgerne er bok nr to, Flip this zombie og bok nr tre, Eat Slay Love.

Handling

Historien om Married with zombies er plassert midt i byen Seattle, en by som til daglig er kaotisk og proppet med trafikkorker, tutende horn og irriterte beboere. Etterhvert som historien fortsetter beveger de seg over flere lokale byer og småstrøk. Alle er infisert av hjernespisende zombier ute etter å lage bråk. Shara og David er et gift par som det siste året har gått igjennom terapeut etter terapeut for å se om forholdet deres kan reddes. Alt er på nippet til å bryte sammen og ingen av dem tåler den andres selskap. Alt forandrer seg den dagen et virus bryter ut og infiserer beboere, og skaper en epidemi av zombier. De må sammen overleve møter med zombier, gale overlevende og kulter på veien til trygghet. Og om ikke zombiene klarer å rive av dem hodet, så er det ikke umulig at en av dem gjør det med den andre først.
The Allisons

Karriere

The Allisons var britenes representanter i Eurovision Song Contest 1961 med «Are You Sure?», og de ble nummer 2 av 16 med 24 poeng. Sangen ble utgitt som singel på platemerket Fontana og klatret til topps på den britiske popsingel-listen, mens på UK Singles Chart, produsert av Official Charts Company, nådde sangen en andreplass. «Are You Sure» solgte over 1 million plater og gikk inn på hitlister over hele Europa. I Norge toppet sangen VG-lista i fem uker, og dette var første gang et bidrag fra Eurovision Song Contest noen gang toppet den norske singellisten. I Tyskland nådde sangen en ellevteplass på singellisten. Gruppen fikk et par, mindre slagere i ettertid, men duoen ble oppløst i 1963. 
Alford konsentrerte seg siden om låtskriving, men han og Day stilte opp sammen på kortere turneer. Slik holdt de 'Allisons'-navnet levende, selv om duoen var formelt oppløst. Utover i 1970- og 1980-årene fikk Alford følge av to andre «brødre» – Mike «Allison» og Tony «Allison». I 1990-årene ble Day og Alford gjenforent ved flere anledninger for å opptre under konserter og tv-sendinger. Duoens siste offentlige opptreden skjedde i 2012 under showet Tales From the Woods  på The Borderline Club i London. 
Bob Day døde etter lengre tids sykdom 25. november 2013, 72 år gammel.
To verdener

Handling

Daisy Heath, en sofistikert musikalstjerne, møter Bill Pettigrew, en ung og naiv soldat fra Texas. Han er i New York og forbereder seg til han skal sendes til Europa for å delta i første verdenskrig. Bill vil gjerne imponere de andre soldatene og overbeviser Daisy om å late som hun er kjæresten hans. Det ender med at Bill frir til henne. Til tross for at Daisy har et hengivent forhold til sin manager og langvarige kjæreste, Sam Bailey, takker hun ja til frieriet slik at Bill kan reise til Frankrike med et optimistisk syn på fremtiden. Bill ender opp med å bli drept i krigen, og Daisy gjenopptar forholdet til Sam.
Donald Pocket

Donald Pocket er navnet på en serie pocketbøker om Donald Duck og de andre figurene i andeuniverset. Bøkene utgis av Egmont Kids Media Nordic AS og kommer ut 13 ganger i året med 256 sider per bok. Redaktøren er Henrik Hildre. Serien er Norges lengste og bestselgende bokserie gjennom tidene med salgstall på 10-15.000.000 eksemplarer gjennom 44 år og et lesertall på 350.000 per utgivelse.
 Den aller første Donald Pocket, Onkel Skrues millioner (som nå har blitt utgitt opp til åtte ganger), kom ut i 1968. Til nå har det blitt utgitt 403 bøker (2013). Tidligere har det bare vært mulig å kjøpe Donald Pocketer i butikk, men fra og med nr. 365 lanserte Egmont en abonnementstjeneste lik den på Donald Duck & Co.  
I de første 76 utgavene vekslet sidene mellom farger og svart/hvitt for hver andre side. Fra og med nummer 77 har alle etterfølgende utgaver blitt utgitt i farger på alle sider. Bokryggen på Donald Pocket har i mange år dannet motiver når de settes ved siden av hverandre. Ryggen til bøkene er en del av et motiv som fra og med nr. 231 danner en uendelig lang illustrasjon.

Særegenheter

Pockethistorier er gjerne betydelig lengre enn historiene i bladet og har også en særskilt tegnestil. Donald Pocket representerer mer de italienske Donald-skapernes univers. I pocketene finner du også flere karakterer som du gjerne ikke er med i ukebladet. Eksempler er Fantonald og Dobbel-Duck.
Serien har for det meste et mer surrealistisk preg enn "vanlige" Donaldhistorier, men ved et par anledninger har religiøse eller politiske temaer blitt berørt, som fastemåneden ramadan og konflikten mellom Nord- og Sør-Korea (det siste under OL i Seoul).

Utgivelser

Egmont har utgitt en rekke Donald Pocket, og per 27. april er det utgitt 478 vanlige Donald Pocket. Det er også utgitt flere spesialutgivelser.
Sandstrandfjorden

Sandstrandfjorden (noen ganger kalt Sandfjorden) er en fjord på Magerøya i Nordkapp kommune i Finnmark. Den ligger mellom Knivskjellodden og Kjerkeneset, lengst vest på nordsida av Magerøya. Fjorden har innløp mellom Tunes i vest og Store Bispen i øst. Den er rundt 2 kilometer lang, og ved innløpet er den også 2 kilometer bred.
Fjorden er svært grunn, mellom 3-7 meter.
Det er ingen bosetninger ved fjorden.
NM i fotball for kvinner 1982

Gruppene

De tre første rundene ble spilt i form av 8 miniturneringer. Gruppevinnerne møttes til kvartfinale. 1. runde ble spilt 21. august, 2. og 3. runde 22. august.

Gruppe 1

Vinner: Gruben

Gruppe 4

Vinner: Viking

Gruppe 6

I Brumunddal. Vinner: Setskog

Gruppe 7

I Matrand. Vinner: BUL
Miraculix

Miraculix (fransk: Panoramix) er en fiktiv person fra tegneserien Asterix av René Goscinny. I landsbyen hvor Asterix og hans tapre gallere bor er Miraculix den offisielle druiden.

Utseende

Som seriefigurer flest har Miraculix et fast antrekk og utseende. Hvitt skjegg, rød kappe og hvit drakt. Han bærer også ofte en gullsigd, som brukes til å skjære over greiner og urter fra trær og busker. Hans alder blir aldri nevnt, men selv i historien om Asterix' fødsel (hvor den ledende generasjonen er den yngste) er hans utseende lik.

Posisjon

Miraculix er en betrodd og respektabel druide, og har vunnet druidenes hederspris for sine trolldomsverk. Han er best kjent for å være opphavsmannen bak styrkedrikken som gjør at Asterix og resten av landsbyen har klart å stå imot den romerske hær. Selv deltar han aldri i kamp, i motsetning til resten av landsbybefolkningen som ser på slåssing som en del av livet (også med hverandre). Han har i tillegg til styrkedrikken oppfunnet diverse andre eliksirer, som gjerne bare nevnes i en av historiene.
Goscinny fremstiller Miraculix som en god venn av Asterix. I sin første opptreden i serien frestår han som en noe komisk figur, der han klipper seg i fingeren med gullsigden ved et uhell; og i historien Tvekampen blir han etter å ha fått en av Obelix' bautasteiner i hodet gal, og oppfører seg klovnete.
Mynoparmena

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Arten lever på Molukkene.
Bandhagen tunnelbanestasjon

Bandhagen tunnelbanestasjon er en stasjon på Stockholms tunnelbane. Den ligger i bydelen Bandhagen i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom stasjonene Stureby og Högdalen. Stasjonen ble åpnet 22. november 1954.
Stasjonen ligger utendørs, delvis på en viadukt over Trollesundsvägen.
Finsen-apparat

Finsen-apparatet, eller Finsen-lampen, er en elektrisk kullbuelampe som sender ut ultrafiolett stråling. Apparatet ble utviklet av den færøysk-danske forskeren Niels Ryberg Finsen i 1890-årene til bruk i hans lysterapi mot hudtuberkulose (lupus vulgaris). De første forsøkene med Finsen-apparatet ble foretatt i København i 1895, hvor den første pasienten ble kurert for hudtuberkulose i ansiktet etter flere behandlinger med apparatet. Fra 1901 ble Finsens lysbehandlinger kun gjennomført med Finsen-apparat.

Effekt

Ultrafiolett stråling blir delt inn i tre typer. En av de tre typene motvirker ikke tuberkulose, men forsterker virkningen. Det elektriske lyset inneholdt flere av de kortbølgede strålene, som påvist av Hans Jansen ikke trengte så dypt inn i huden, men som til gjengjeld fremkalte en betennelsesreaksjon i huden med avstøtning av overhuden med det brune pigmentet, som dermed ikke kunne hindre lysets virkning. Sollys gav derimot et solbrent hudlag som ikke ble avstøtt på samme måte.
Axel Reyn gav apparatet noen justeringer med hensyn til avkjøling i 1900, slik at apparatet kunne brukes lenger sammenhengende.
Lys og frisk luft har vist seg å ha en god virkning på den psykiske helsen, som også kan ha hatt effekter på den fysiske. Derfor kan apparatet også ha virket på en annen måte enn egentlig planlagt. I tiden Finsen utviklet apparatene begynte man å tro at lys og frisk luft hadde god virkning på helsen, og derfor ble det opprettet klinikker i blant annet de sveitsiske alpene hvor dette apparatet ble brukt.
Cowcaddens

Cowcaddens er et område i den skotske byen Glasgow. Området ligger nært sentrum og er avgrenset av Garnethill i sør og Townhead i øst.
Bygningene i området er for en stor del blokkbebyggelse bygget opp av myndighetene etter andre verdenskrig, før dette var området preget av flere fabrikker og eldre murhus.  Fra 1957 til 2006 hadde TV-kanalen STV hovedkontoret sitt i området og Glasgow Caledonian University har sitt universitetsområde i Cowcaddens. Området er betjent av Cowcaddens undergrunnsstasjon.